open-index/open-wikipedia-markdown huggingface dataset:
महायान

**महायान**, वर्तमान काल में बौद्ध धर्म की दो प्रमुख शाखाओं में से एक है। दूसरी शाखा का नाम थेरवाद है। महायान बुद्ध धर्म भारत से आरम्भ होकर उत्तर की ओर बहुत से अन्य एशियाई देशों में फैल गया, जैसे कि चीन, जापान, कोरिया, ताइवान, तिब्बत, भूटान, मंगोलिया और सिंगापुर। महायान सम्प्रदाय कि आगे और उपशाखाएँ हैं, जैसे ज़ेन/चान, पवित्र भूमि, तियानताई, निचिरेन, शिन्गोन, तेन्दाई और तिब्बती बौद्ध धर्म।

## थेरवाद और महायान में अंतर
'थेरवाद' शब्द का अर्थ है 'बड़े-बुज़ुर्गों का कहना'। बौद्ध धर्म की इस शाखा में पालि भाषा में लिखे हुए प्राचीन त्रिपिटक धार्मिक ग्रंथों का पालन करने पर बल दिया जाता है। थेरवाद अनुयायियों का कहना है कि इस से वे बौद्ध धर्म को उसके मूल रूप में मानते हैं। इनके लिए गौतम बुद्ध एक गुरू एवं महापुरुष अवश्य हैं लेकिन कोई अवतार या ईश्वर नहीं। वे उन्हें पूजते नहीं और न ही उनके धार्मिक समारोहों में बुद्ध-पूजा होती है। जहाँ महायान बौद्ध परम्पराओं में देवी-देवताओं जैसे बहुत से दिव्य जीवों को माना जाता पूजा जाता है सनातन धर्म के देवी देवताओं को मानते वहाँ थेरवाद बौद्ध परम्पराओं में ऐसी किसी हस्ती को नहीं पूजा जाता। थेरवादियों का मानना है कि हर मनुष्य को स्वयं ही निर्वाण का मार्ग ढूंढना होता है। इन समुदायों में युवकों के भिक्षु बनने को बहुत शुभ माना जाता है और यहाँ यह प्रथा भी है कि युवक कुछ दिनों के लिए भिक्षु बनकर फिर गृहस्थ में लौट जाता है। थेरवाद शाखा दक्षिणी एशियाई क्षेत्रों में प्रचलित है, जैसे की श्रीलंका, बर्मा, कम्बोडिया, म्यान्मार, थाईलैंड और लाओस। पहले ज़माने में 'थेरवाद' को 'हीनयान शाखा' कहा जाता था, लेकिन अब बहुत विद्वान कहते हैं कि यह दोनों अलग हैं।

महायान बौद्ध धर्म के अनुयायी कहते हैं कि अधिकतर मनुष्यों के लिए निर्वाण-मार्ग अकेले ढूंढना मुश्किल या असम्भव है और उन्हें इस कार्य में सहायता मिलनी चाहिए। वे समझते हैं कि ब्रह्माण्ड के सभी प्राणी एक-दूसरे से जुड़े हैं और सभी से प्रेम करना और सभी के निर्वाण के लिए प्रयत्न करना आवश्यक है। किसी भी प्राणी के लिए दुष्भावना नहीं रखनी चाहिए क्योंकि सभी जन्म-मृत्यु के जंजाल में फंसे हैं। एक हत्यारा या एक तुच्छ जीव अपना ही कोई फिर से जन्मा पूर्वज भी हो सकता है इसलिए उनकी भी सहायता करनी चाहिए। प्रेरणा और सहायता के लिए बोधिसत्त्वों को माना जाता है जो वे प्राणी हैं जो निर्वाण पा चुके हैं। महायान शाखा में ऐसे हज़ारों बोधिसत्त्वों को पूजा जाता है और उनका इस सम्प्रदाय में देवताओं-जैसा स्थान है। इन बोधिसत्त्वों में कुछ बहुत प्रसिद्ध हैं, उदाहरण के लिए अवलोकितेश्वर (अर्थ: 'दृष्टि नीचे जगत पर डालने वाले प्रभु'), अमिताभ (अर्थ: 'अनंत प्रकाश', 'अमित आभा'), मैत्रेय, मंजुश्री और क्षितिगर्भ।

## महायान बौद्ध धर्म के अनुयायी

चीन (78%)

जापान (95%)

[thumb|220px|[गांधार (जनपद)|गन्धार से पहली सदी ईसवी में बनी महात्मा बुद्ध की मूर्ति]]वियतनाम (80%)

दक्षिण कोरिया (50%)

उत्तर कोरिया (70%)

सिंगापुर (30%)

## इन्हें भी देखें
* बोधिसत्त्व
* हीनयान
* थेरवाद
* वज्रयान
* बौद्ध धर्म
* तिब्बती बौद्ध धर्म

## बाहरी कड़ियाँ
* बौद्ध धर्म का महायान सम्प्रदाय

## सन्दर्भ


श्रेणी:बौद्ध धर्म
श्रेणी:बौद्ध धर्म के सम्प्रदाय
बाजार

300px|thumbnail|भारत की एक दुकान में मौजूद वस्तुओं का चित्र
300px|thumbnail|Wet market in Singapore
**बाज़ार** ऐसी जगह को कहते हैं जहाँ पर किसी भी चीज़ का व्यापार होता है। आम बाज़ार और ख़ास चीज़ों के बाज़ार दोनों तरह के बाज़ार अस्तित्व में हैं। बाज़ार में कई बेचने वाले एक जगह पर होतें हैं ताकि जो उन चीज़ों को खरीदना चाहें वे उन्हें आसानी से ढूँढ सकें। 
**बाजार** जहां पर वस्तुओं और सेवाओं का क्रय व विक्रय होता है उसे बाजार कहते हैं .

*सामान्यतः बाजार का अर्थ उस स्थान से लगाया जाता है, जहाँ भौतिक रूप से उपस्थित क्रेताओं द्वारा वस्तुओं को खरीदा तथा बेचा जाता है| उदाहरण के लिए: सर्राफा बाजार में सोने-चाँदी का क्रय-विक्रय(खरीदना- बेचना) होता है,अनाज मण्डी में खाद्धान्नों का क्रय-विक्रय होता है तथा वस्त्र बाजार में वस्त्रों का  होता है| अर्थशास्त्र के अंतर्गत बाजार शब्द से अभिप्राय उस समस्त छेत्र से है, जहाँ किसी वस्तु के क्रेता-विक्रेता आपस में स्वतन्त्रतापूर्वक प्रतिस्पर्द्धा करते है

श्रेणी:बाजार
श्रेणी:रोज़गार
*

★बाजार का दुरुपयोग ★ 

‌‌   बाज़ार आज हमारे जीवन का एक बहुत ही बड़ा महत्वपूर्ण हिस्सा बन चुका है। शहरों से लेकर गांव तक आज लोगों की हर जरूरत का सामान बाजारों में मिल जाता है परंतु समय के साथ बाजारों का दुरुपयोग भी बढ़ है। आजकल बाजारों में हमारी जरूरतों की बजाय ऐसी वस्तुएं ज्यादा दिखाई देती है। जिन की हमें कोई आवश्यकता नहीं  है। लोग अपनी जरूरतों की वस्तुएं लेने की बजाय वह वस्तुएं लेते हैं जो उन्हें नहीं लेनी चाहिए जो उनके जीवन में कोई भी महत्व नहीं रखती है। परंतु वह ऐसी चीजें खरीदते हैं।क्योंकि बाजार का बदलता स्वरूप लोगों को ठगने के मायने से बन रहा है। बाजार की चमकती- दमकती दुकानें लोगों को आकर्षित करती हैं और उन्हें जो उनके महत्व की चीजें नहीं है उन्हें भी खरीदने पर मजबूर करती हैं।  
 उनके खाली मन का इस्तेमाल कर वह उन्हें ठागति है। कुछ लोग ऐसे भी होते हैं जो अपनी परचेसिंग पावर को दिखाने के लिए बाजार का दुरुपयोग करते हैं। ऐसी चीजों को बढ़ावा देते हैं जो मनुष्य के जीवन में कोई महत्व नहीं रखती है।

   हमें बाजार का महत्व समझना चाहिए बाजार वह स्थान है। जहां हमें हमारी जरूरतों का सामान मिलता है। हमें उसका इस्तेमाल करना चाहिए ना कि दुरुपयोग यदि हम बाजार जाते हैं। तो हमें वह वस्तुएं ही लेनी चाहिए जो हम लेने के लिए गए हैं। न की ऐसी वस्तुएं लेनी चाहिए जिसकी हमें उस समय उस की कोई आवश्यकता नहीं है और बाजार की सकारात्मकता को बनाए रखना चाहिए।
संगम (बहुविकल्पी)

संगम के कई अर्थ हो सकते हैं -

* संगम शब्द जिसका अर्थ है मिलन, निगम।
* प्रयाग का संगम जहां पर गंगा, यमुना और सरस्वती तीनो नदियों का मिलन माना जाता है,उसे त्रिवेणी संगम कहा गया है।
* संगम साहित्य - ईसा के आसपास का तमिल साहित्य।
* संगम (फ़िल्म) - 1964 में बनी राज कपूर तथा राजेन्द्र कुमार द्वारा अभिनीत फिल्म।
भूटान की राजनीति

भूटान के राजप्रमुख राजा अर्थात द्रुक ग्यालपो होता है, जो वर्तमान में जिग्मे सिंघे वांगचुक हैं। हलाकि यह पद वंशानुगत है लेकिन भूटान के संसद शोगडू के दो तिहाई बहुमत द्वारा हटाया जा सकता है। शोगडू में 154 सीटे होते हैं जिसमे स्थानीय रूप से चुने गये प्रतिनीधि (105), धार्मिक प्रतिनीधि (12) और राजा द्वारा नामांकित प्रतिनीधि (37) और इन सभी का कार्यकाल तीन वर्षों का होता है। राजा की कार्यकारी शक्तियाँ शोगडू के माध्यम से चुने गये मंत्रिपरिषद में निहित होती हैं। मंत्रिपरिषद के सदस्यों का चुनाव राजा करता है और इनका कार्यकाल पाँच वर्षों का होता है। सरकार की नीतियों का निर्धाण इस बात को ध्यान में रखकर किया जाता है कि इससे पारंपरिक संस्कृति और मूल्यों का संरक्षण हो सके। हलाकि भूटान में रहने वाले नेपाली मूल के अल्पसंख्यक समुदायों में कुछ असंतोष है जो अपनी संस्कृति पर भूटानी संस्कृति लादे जाने के खिलाफ हैं।

## सन्दर्भ

श्रेणी:भूटान
संगम साहित्य

यह तमिल भाषा के संगम साहित्य संबंधी लेख है। *संगम के अन्य अर्थों के लिये यहां जाएं - [[संगम (बहुविकल्पी)]]*
अंगूठाकार|संगम
** संगम साहित्य ** तमिल भाषा में पांचवीं सदी ईसा पूर्व से दूसरी सदी के मध्य लिखा गया साहित्य है। इसकी रचना और संग्रहण पांड्य शासकों द्वारा मदुरै में आयोजित तीन संगम के दौरान हुई। संपूर्ण संगम साहित्य में ४७३ कवियों की २३८१ रचनाएं हैं। इन कवियों में से १०२ अनाम कवि हैं। यह साहित्य प्राचीन तमिल समाज की सांस्कृतिक, साहित्यिक, धार्मिक, राजनीतिक और ऐतिहासिक अध्ययन के लिए बेहद उपयोगी हैं। इसने बाद के साहित्यिक रूढ़ियों को बहुत प्रभावित किया है। दक्षिण भारत के प्राचीन इतिहास के लिये संगम साहित्य की उपयोगिता अनन्य है। इस साहित्य में उस समय के तीन राजवंशों का उल्लेख मिलता है : चोल , चेर और पाण्ड्य।

## समाज
तमिल ईसा काल के आरंभ से ही लिखित भाषा के रूप में आ गयी थी। अतः इसमें कोई आश्चर्य नहीं है कि अधिकांश संगम साहित्य की रचना ईसा काल की आरंभिक चार शताब्दियों में हुई, यद्यपि उसका अंतिम रूप से संकलन 600 ईसवी तक हुआ। राजाओं एवं सामान्तों के आश्रयाधीन सभाओं में एकत्र हुए कवियों ने तीन से चार शताब्दियों की अवधि में संगम साहित्य की रचना की। कवि, चारण, लेखक और रचनाकार दक्षिणी भारत के विभिन्न भागों से मदुरै आए। इनकी सभाओं को 'संगम' और इन सभाओं में रचित साहित्य को 'संगम साहित्य' कहा गया। इसमें तिरूवल्लूवर जैसे तमिल संतों की कृतियाँ ‘कुराल’ उल्लेखनीय हैं जिनका बाद में अनेक भाषाओं में अनुवाद किया गया। संगम साहित्य अनेक वीरों और वीरांगनाओं की प्रशंसा में रचित अनेक छोटी-बड़ी कविताओं का संग्रह है। ये कविताएँ धर्मसम्बन्धी नहीं है तथा ये उच्चकोटि की रचनाएँ हैं। ऐसी तीन संगम सभाएँ आयोजित हुईं। प्रथम संगम में संकलित कविताएं गुम हो गईं। दूसरे भाग की 2000 कविताएँ संकलित की गई हैं।

संगम साहित्य में 30,000 पंक्तियों की कविताएं शामिल हैं। इन्हें आठ संग्रहों में संकलित किया गया, जिन्हें 'एट्टूतोकोई' कहा गया। इनके दो मुख्य समूह हैं- पाटिनेनकिल कनाकू (18 निचले संग्रह) और पट्टूपट्टू (10 गीत)। पहले समूह को सामान्यतः दूसरे से अधिक पुराना और अपेक्षाकृत अधिक ऐतिहासिक माना जाता है। तिरुवल्लुवर की कृति 'कुराल' को तीन भागों में बांटा गया है। पहला भाग महाकाव्य, दूसरा भाग राजनीति और शासन तथा तीसरा भाग प्रेम विषयक है।

संगम साहित्य के अलावा एक रचना ‘तोलक्कापियम’ भी है। इस रचना का विषय व्याकरण और काव्य है। इसके अतिरिक्त ‘शिलाप्पदीकारम’ तथा ‘मणिमेकलई’ नामक दो महाकाव्य हैं, जिनकी रचना लगभग छठी ईसवी में की गई। पहला महाकाव्य तमिल साहित्य का सर्वोत्तम रत्न माना जाता है। प्रेमगाथा को लेकर इसकी रचना की गई है। दूसरा महाकाव्य मदुरै के अनाज व्यापारी ने लिखा था। इस प्रकार दोनों महाकाव्यों में दूसरी सदी से छठी सदी तक तमिल समाज के सामाजिक, आर्थिक जीवन का चित्राण प्राप्त होता है।दण्डी ने अवन्ति सुन्दरी कथासागर की रचना की थी।महेन्द्र वर्मन प्रथम ने मतविलासप्रहसन की रचना की थी। रन्न ने "गदा युद्ध" की रचना की थी। सोमेश्वर तृतीय ने "मानसोल्लास" की रचना की थी। 

## मौरयोत्तर
*जीवक चिन्तामणि
*शिलप्पादिकारम
*संगम काल

## बाहरी&nbsp;कड़ियाँ
*संगम साहित्य

श्रेणी:तमिल साहित्य 
श्रेणी:तमिलनाडु
भूटान की अर्थव्यवस्था

विश्व के सब्से छोटी अर्थव्यवस्थाओं में से एक भूटान का आर्थिक ढाँचा मुख्य रूप से कृषि और वन क्षेत्रों और अपने यहाँ निर्मित पनबिजली के भारत को विक्रय पर निर्भ है। ऐसा माना जाता है कि इन तीन चीजों से भूटान की सरकारी आय का 75% आता है। कृषि जो यहाँ के लोगों का आधार है, इसपर 90% से ज्यादा लोग निर्भ हैं। भूटान का मुख्य आर्थिक सहयोगी भारत हैं क्योंकि तिब्बत से लगने वाली भूटान की सीमा बंद है। भूटान की मुद्र नोंग्त्रुम है जो भारतीय रूप्या से बदला जा सकता है। औधोगिक उत्पादन लगभग नगण्य है और जो कुछ भी है वे कुटीर उद्योग की श्रेणी में आते हैं। ज्यादातर विकास परियोजनाएँ जैसे सड़कों का विकास इत्यादि भारतीय सहयोग से ही होता है। भूटान की पनबिजली और पर्यटन के क्षेत्र में अप्रिमीत संभावनाएँ हैं।

श्रेणी:भूटान
श्लोक

संस्कृत की दो पंक्तियों की रचना, जिनके द्वारा किसी प्रकार का कथोकथन किया जाता है, **श्लोक** कहलाता है। श्लोक प्रायः छंद के रूप में होते हैं अर्थात् इनमें गति, यति और लय होती है। छंद के रूप में होने के कारण ये आसानी से याद हो जाते हैं। प्राचीनकाल में ज्ञान को लिपिबद्ध करके रखने की प्रथा न होने के कारण ही इस प्रकार का प्रावधान किया गया था।

श्लोक 'अनुष्टुप छ्न्द' का पुराना नाम भी है। किन्तु आजकल संस्कृत का कोई छंद या पद्य 'श्लोक' कहलाता है।

### श्लोक का शाब्दिक अर्थ

१. आवाज, ध्वनि, शब्द। 

२. पुकारने का शब्द, आह्वान, पुकार। 

३. प्रशंसा, स्तुति। 

४. कीर्ति, यश। 

५. किसी गुण या विशेषता का प्रशंसात्मक कथन या वर्णन। जैसे—शूर-श्लोक अर्थात् शूरता का वर्णन।

श्रेणी:संस्कृत साहित्य
श्रेणी:लेखन
श्रेणी:काव्य शैलियाँ
द सिख्स

**द सिख्स** एक किताब है। इस पुस्तक में 1845-46 में सिखों और अंग्रेजों के बीच हुए युद्धों की जानकारी दी गई है। इसे डब्ल्यू. एल. मैक्ग्रेगर ने वर्ष 1846 में लिखा था। यह पुस्तक महाराजा रणजीत सिंह की मृत्यु तथा उसके बाद शेर सिंह के राज्य और उनकी मृत्यु के बारे बात करते हुए शुरू होती है और इसमें वजीर राजा ध्यान सिंह का भी उल्लेख किया गया है। यह पुस्तक महाराजा दलीप सिंह द्वारा लाहौर के सिंहासन पर राज्यारोहण के बारे में भी प्रकाश डालती है।

## समान पुस्तक
* ए हिस्ट्री ऑफ द सिख्स
* द सिख्स ऑफ न्यूयॉर्क
* फ़र्स्ट राज ऑफ़ द सिख्स
## सन्दर्भ

श्रेणी:पुस्तकें
लैस्ट वी फॉरगेट

**लैस्ट वी फॉरगेट** (Lest we forget; हिन्दी अनुवाद: कहीं हम भूल न जायें) एक किताब है। इसके लेखक अमरिंदर सिंह है।
## सन्दर्भ

श्रेणी:पुस्तकें
ए कैप्टेन्स डायरी

**ए कैप्टेन्स डायरी** (A Captain’s Diary) एक किताब है। इसके लेखक एलेक स्टीवर्ट (Alec Stewart) है।
## सन्दर्भ

श्रेणी:पुस्तकें
द विनर

***द विनर*** (The Winner; अनुवाद: विजेता) अमेरिकी लेखक डेविड बाल्डाची द्वारा लिखा गया अंग्रेज़ी भाषा का एक थ्रिलर उपन्यास है। यह पुस्तक सबसे पहले 2 दिसम्बर 1997 को वार्नर बुक्स ने प्रकाशित किया था।

## सन्दर्भ

## बाहरी कड़ियाँ
* 

श्रेणी:अंग्रेज़ी साहित्य
अनरीयल सिटी

**अनरियलय सिटी** (Unreal City; हिन्दी अनुवाद: अवास्तविक नगर) लंदन में प्रदर्शित होने वाली एक कला प्रदर्शनी थी। इसमें 8 दिसम्बर से 5 जनवरी तक संवर्धित वास्तविकता को सार्वजनिक रूप से दिखाया जाता था। इस कार्यक्रम में कू जियोंग ए, नीना चैनल एबनी, डैरेन बेडर, मार्को ब्रैम्बिला, ओलाफुर एलियासन, कायो फी, एलिजा क्वाडे, बर्जने मेलगार्ड और टॉमस सारासेनो अपनी कला का प्रदर्शन करते थे।

## सन्दर्भ

## बाहरी कड़ियाँ
* अनरियल सिटी की आधिकारिक वेबसाइट 

श्रेणी:प्रदर्शनियाँ
एक ताल, एक दर्पण

**एक ताल, एक दर्पण** सुभाष काक की लिखी कविता की पुस्तक है।

* एक ताल, एक दर्पण

श्रेणी:पुस्तकें

Published by Raka Prakashan Allahabad.
मिराज नामा

**मिराज नामे** चित्रों का एक संग्रह है जिसमें पैगम्बर मोहम्मद के जीवन से सम्बन्धित चित्र दिए गए हैं। इस पैंटिंग का निमॉण तैमूर के सबसे बङे पुत्र शाहरुख के संरक्षण में हेरात में १४३६ ई० में हुआ था।
फ़्रांस की राष्ट्रीय पुस्तकालय में मिराज नामह (मिराज नामेह) का संस्करण, "पूरक टर्क 190" पंद्रहवीं शताब्दी में बनाई गई एक इस्लामी पांडुलिपि है, जो शाहरुख मिर्जा के अनुरोध पर खुरासान (आधुनिक अफगानिस्तान) में हेरात की कार्यशालाओं में बनाई गई है। तैमूर का बेटा। पाठ एक तुर्की बोली में है और 1436 और 1437 (इस्लामी कैलेंडर में 840) के बीच रचा गया था।

सबसे महत्वपूर्ण पाठ मोहम्मद की चमत्कारी यात्रा की कहानी के कई संशोधनों में से एक है, जो इसरा और मिराज या रात की यात्रा के बारे में बताता है, जिसमें मुहम्मद के स्वर्गारोहण भी शामिल है। यह पाठ पूर्वी तुर्की में कवि मीर हैदर द्वारा रचित था, जिसमें उइघुर लिपि में हेरात के मलिक बख्शी द्वारा सुलेखन किया गया था। पांडुलिपि को इकसठ फारसी लघुचित्रों के साथ चित्रित किया गया है; अन्य मिराज पांडुलिपियों की तरह, इनमें मुहम्मद के चित्रण शामिल हैं। मिराज को "सभी इस्लामी सचित्र पांडुलिपियों में सबसे असाधारण में से एक" के रूप में वर्णित किया गया है।

## प्रेरणा
काम कुरान के सूरा XVII, "अल-इस्रा" से पहली कविता से प्रेरित है:

"उसकी जय हो जिसने रात में अपने सेवक को पवित्र मस्जिद से दूर मस्जिद में ले जाया, जिसके परिसर में हमने आशीर्वाद दिया, कि हम उसे अपनी निशानियाँ दिखाएँ! निश्चित रूप से वह सुनने वाला, देखने वाला है।"

यात्रा एक चढ़ाई के रूप में प्रकट होती है, जिसके दौरान परी गेब्रियल मुहम्मद को मक्का से यरूशलेम में सबसे दूर की मस्जिद तक ले जाती है, और वहां से सातवें स्वर्ग तक जाती है, जहां उन्होंने ईश्वरीय सार के उत्साहपूर्ण चिंतन में इस्लाम के संस्थापक को प्राप्त किया। हिजिरा की पहली शताब्दियों में, इस कहानी ने अन्य लोकप्रिय अरबी कहानियों का निर्माण किया और फिर, धार्मिक प्रगति के बाद, रहस्यवादी और साहित्यिक, धीरे-धीरे मुस्लिम विश्वास में एकीकृत हो गए।

## उत्पत्ति
पुस्तक को 1673 में कॉन्स्टेंटिनोपल में द थाउजेंड एंड वन नाइट्स के प्रसिद्ध अनुवादक, एंटोनी गैलैंड (1646-1715) द्वारा खरीदा गया था। इसे फ्रांस ले जाया गया, और यह जीन-बैप्टिस्ट कोलबर्ट के पुस्तकालय का हिस्सा था।

## ग्रन्थसूची
*Nameh, Miraj: "The Miraculous Journey of Mahomet . *Introduction and commentaries by Marie-Rose Séguy* (1977) Ed Braziller (George) Inc., US 
*Hillenbrand, Robert: *Persian Painting: From the Mongols to the Qajars* (Pembroke Persian Papers) Ed.   IB Tauris (2001) 

## बाहरी कड़ियाँ
*मिराज कार्यों में चित्रण के बारे में पाठ

## सन्दर्भ
श्रेणी: इस्लामी प्रबुद्ध पांडुलिपियां
श्रेणी: फ़ारसी कला
श्रेणी:पांडुलिपियाँ
एटलस

एटलस के कई अर्थ हो सकते हैं -

* एटलस पर्वत - उत्तरी अफ्रीका की एक पर्वत श्रृंखला
* एटलस (मानचित्र) - (:en:Atlas) मानचित्रों का संग्रह
* एटलस प्रयोग – उच्च ऊर्जा भौतिकी का एक प्रयोग।
विन्ध्याचल पर्वत शृंखला

**विन्ध्याचल** (Vindhyachal) भारत के पश्चिम-मध्य भाग में स्थ्ति प्राचीन गोलाकार पर्वतों की एक पर्वतमाला है। यह कई पेचदार खंडों में बंटी हुई है। ऐतिहासिक रूप से इसे उत्तर भारत और दक्षिण भारत के बीच का विभाजक माना जाता है।

भूवैज्ञानिक दृष्टि से विन्ध्याचल एक पर्वतमाला नहीं, बल्कि मध्य भारत की अनेक पर्वतमालाओं का ऐतिहासिक सामूहिक नाम है, जिनमें सतपुड़ा पर्वतमाला भी गिनी जाती है। आधुनिक काल में इसे अक्सर मुख्य रूप से उन्हीं ऊँचाईयों की कागार को माना जाता है जो मध्य प्रदेश राज्य में नर्मदा नदी से उत्तर में उस के समांतर चलती है, हालांकि उस से जुड़ी हुई कुछ अन्य पहाड़िया भी इसमें गिनी जाती हैं। इस परिभाषा में यह पर्वतमाला पश्चिम में गुजरात, उत्तर में उत्तर प्रदेश व बिहार, मध्य में मध्य प्रदेश और पूर्व में छत्तीसगढ़ तक विस्तारित है।

## नाम
अमरकोश में प्राप्त एक व्याख्या के अनुसार "विन्ध्य" शब्द संस्कृत के "वैन्ध" शब्द से उत्पन्न हुआ है, जिसका अर्थ "बाधा डालना" या रोकना है। एक कथा के अनुसार विन्ध्य कभी सूर्य का मार्ग रोकते थे, जिस से उनका नाम पड़ा। रामायण में वाल्मीकि ने कहा कि विन्ध्य बिना रूके ऊँचाई पकड़ते जा रहे थे, जिस से सूर्य का मार्ग रूक सकता था, और फिर महर्षि अगस्त्य के आदेश पर उनका बढ़ना बंद हुआ। एक अन्य कथा के अनुसार "विन्ध्य" का अर्थ "शिकारी" है और यह उन शिकारी-फ़रमर जनजातियों पर आधारित है जो कभी इस क्षेत्र में बसा करती थीं।

## पहचान
इस शृंखला का पश्चिमी अंत गुजरात में पूर्व में वर्तमान राजस्थान व मध्य प्रदेश की सीमाओं के नजदीक है। यह शृंखला भारत के मध्य से होते हुए पूर्व व उत्तर से होते हुए मिर्ज़ापुर में गंगा नदी तक जाती है। इस शृंखला के उत्तर व पश्चिम का इलाका रहने लायक नहीं है जो विन्ध्य व अरावली शृंखला के बीच में स्थित है जो दक्षिण से आती हुई हवाओं को रोकती है। विंध्या में सबसे प्रसिद्ध हैं यहाँ के सफ़ेद शेर।यह परतदार चट्टानों का बना हुआ है। यह पर्वतमाला उत्तर भारत को दक्षिण भारत से अलग करता है।

यह गुजरात, मध्यप्रदेश, उत्तर प्रदेश, बिहार ,झारखण्ड मे फैली हुई है मध्यप्रदेश व उत्तर प्रदेश के कुछ हिस्सों में फेले इसके भू-भाग को भारनेर की पहाड़ीया कहा जाता है विंध्यांचल का पूर्वी हिस्सा जो सतपुड़ा पहाड़ों से आकर मिलता है उस पर्वत को मैकाल की पहाड़ी कहते हैं। अमरकंटक विध्यांचल पर्वत श्रृंखला की सबसे ऊॅची जगह है, इस चोटी की ऊॅचाई समुद्र तल से 3438 फीट है। झारखण्ड में भी पारसनाथ की पहाड़ीयो को इसी का हिस्सा माना जाता है। केमुर श्रैणी भी इसी का हिस्सा मानी जाती है। पूर्व में इसकी सीमा छोटा नागपुर पठार से लगती है।

## नदियाँ
विन्ध्याचल के पर्वतों से कई महत्वपूर्ण नदियाँ उत्पन्न होती हैं, जैसे कि:
* काली सिंध नदी
* पारबती नदी
* बेतवा नदी 
* केन नदी
* सोन नदी 
* तमसा नदी
* परवन नदी
* नेवज नदी

## इन्हें भी देखें
* सतपुड़ा पर्वतमाला
* छोटा नागपुर पठार

## सन्दर्भ

श्रेणी:भारत की पर्वतमालाएँ
श्रेणी:प्राचीन भारत के पर्वत
श्रेणी:मध्य प्रदेश के पर्वत
श्रेणी:छत्तीसगढ़ के पर्वत
श्रेणी:गुजरात के पर्वत
श्रेणी:उत्तर प्रदेश का भूगोल
श्रेणी:बिहार के पर्वत
नीलगिरि

**नीलगिरि** नाम के एक से अधिक लेख हैं -
* नीलगिरि पर्वत
* नीलगिरि जिला
* नीलगिरि, तंजावुर
* नीलगिरि संरक्षित जैवमंडल
नीलगिरि पर्वत

नीलगिरि (, Badaga: நீலகி:ரி या 'नीले पहाड़') भारत के दक्षिणी भाग में स्थित एक पर्वतमाला है। यह पर्वतमाला पश्चिमी घाट श्रृंखला का हिस्सा हैं। इस क्षेत्र में बहुत से पर्वतीय स्थल हैं जो इसे उपयुक्त पर्यटन केंद्र बनाते हैं। नीलगिरि पर्वत श्रृंखला का कुछ हिस्सा तमिलनाडु, कर्नाटक और केरल में भी। यहां की सबसे ऊंची चोटी डोड्डाबेट्टा है जिसकी कुल ऊंचाई 2637 मीटर है।

## इतिहास
नीलगिरि का इतिहास 11वीं और 12वीं शताब्दी से शुरु होता है। इसका सर्वप्रथम उल्लेख शिलप्‍पदिकारम में मिलता है। नीलगिरि उन सभी शासक वंशों का हिस्सा रहा जिन्होंने दक्षिण भारत पर शासन किया।
 
## सन्दर्भ

*
श्रेणी:भारत की पर्वतमालाएँ
श्रेणी:पश्चिमी घाट
श्रेणी:तमिल नाडु की स्थलाकृतियाँ
भारत के पर्वत

व्स्ग भारत में कई अलग-अलग पर्वत श्रृंखलाएं हैं। हिमालय से लेकर नीलगिरि तक उन पर्वतों के आकार, ऊंचाई तथा आयु में भी विविधता है।

* हिमालय
* अरावली
* विंध्याचल
* नीलगिरि

श्रेणी:भारत का भूगोल
श्रेणी:पर्वत
अरावली

अरावली भारत के पश्चिमी भाग राजस्थान में स्थित एक पर्वतमाला है। जिसे राजस्थान में आडावाला पर्वत के नाम से भी जाना जाता है,भारत की भौगोलिक संरचना में अरावली प्राचीनतम पर्वत श्रेणी है, जो गोडवाना लेंड का अस्तित्व है। यह संसार की सबसे प्राचीन पर्वत श्रृंखला है जो राजस्थान को उत्तर से दक्षिण दो भागों में बाँटती है। इसकी उत्पत्ति प्रिकेंबियन युग (45000 लाख वर्ष ) में हुई।। अरावली का सर्वोच्च पर्वत शिखर सिरोही जिले में गुरुशिखर (1722 /1727 मी.) है, जो माउंट आबू(सिरोही)  में है, जो राजस्थान की सबसे ऊँची चोटी हैं। अरावली पर्वतमाला के आस-पास सदियों से भील जनजाति निवास करती रही है। 

अरावली पर्वत श्रंखला की अनुमानित आयु 570 मिलियन वर्ष है। यह एक अवशिष्ट पर्वत का उदाहरण है, जिसकी कुल लम्बाई पालनपुर, गुजरात से रायसीना पहाड़ी, दिल्ली तक लगभग 692 किलीमीटर है। अरावली पर्वत श्रंखला का लगभग 79.49% विस्तार राजस्थान में है। दिल्ली में स्थित राष्ट्रपति भवन रायसीना की  पहाड़ी पर बना हुआ है, जो अरावली पर्वत श्रंखला का ही भाग है। अरावली की औसत ऊँचाई 930मीटर(एनसीआरटी के अनुसार 1000 मीटर) है,तथा अरावली के दक्षिण की ऊंचाई व चौड़ाई सर्वाधिक है, अरावली या अर्वली उत्तर भारतीय पर्वतमाला है। राजस्थान राज्य के पूर्वोत्तर क्षेत्र से गुज़रती 550 किलोमीटर लम्बी (कुल अरावली का 79.48%) इस पर्वतमाला की कुछ चट्टानी पहाड़ियाँ दिल्ली के दक्षिण हिस्से तक चली गई हैं। शिखरों एवं कटकों की श्रृखलाएँ, जिनका फैलाव 10 से 100 किलोमीटर है, सामान्यत: 300 से 900 मीटर ऊँची हैं। यह पर्वतमाला, दो भागों में विभाजित है- सांभर-सिरोही पर्वतमाला- जिसमें माउण्ट आबू के गुरु शिखर (अरावली पर्वतमाला का शिखर, ऊँचाई (1,722 मीटर) में और (5649.606 फ़ीट) सहित अधिकतर ऊँचे पर्वत हैं। सांभर-खेतरी पर्वतमाला- जिसमें तीन विच्छिन्न कटकीय क्षेत्र आते हैं। अरावली पर्वतमाला प्राकृतिक संसाधनों (एवं खनिज़) से परिपूर्ण है और पश्चिमी मरुस्थल के विस्तार को रोकने का कार्य करती है। अरावली पर्वत का पश्चिमी भाग मारवाड़ एवं पूर्वी भाग मेवाड़ कहलाता है। यहाँ अनेक प्रमुख नदियों- बनास, लूनी, साखी एवं साबरमती का उदगम-स्थल है। इस पर्वतमाला में केवल दक्षिणी क्षेत्र में सघन वन हैं, अन्यथा अधिकांश क्षेत्रों में यह विरल, रेतीली एवं पथरीली हैं। अरावली प्राचीनतम पर्वत श्रेणी है। अरावली का विस्तार राजस्थान में 19 जिला में है 

**अरावली** **की** **उत्पत्ति** :–  इसकी उत्पत्ति प्री कैम्ब्रीयन एरा में आज से 65 करोड़ वर्ष पूर्व आर्कियन हलचल में प्राचीन वलित पर्वत रूप में हुई।  

→ अपरदन और अपक्षय के कारण कारण पर्तमान में यह अवशिष्ट पूर्वत श्रृंखला है। 

→ अरावली की तुलना अमेरिका के अप्लेशियन पर्वत से की गई है।

**भूगर्भिक संरचना:-**  भूगर्भिक संरचना की दृष्टि से अरावली का निर्माण देहली- रायलो और अरावली सुपर देहली ग्रुप से हुआ हैं । 

→ देहली सुपर ग्रुप में अत्यधिक कठोर प्रवार्टजाइट चट्टाने और अरावली सुपर ग्रुप में ग्रेनाइट, नीस, शिष्ट चट्टानों की प्रधानता है

## सन्दर्भ
विश्व के पर्वत

विश्व में विभिन्न पर्वत श्रृंखलाएं हैं जिनमें आयु, निर्माण ऊंचाई इत्यादि के आधार पर बहुत विविधताएं हैं।

* एशिया - हिमालय, हिन्दूकुश
* अफ्रीका - एटलस
* उत्तरी अमेरिका - रॉकी
* दक्षिण अमेरिका - एंडीज़
* यूरोप - आल्प्स

हिमालय के पर्वत शिखरों का नाम विश्व के सर्वोच्च शिखरों में शुमार हैं। हिमालय अपेक्षाकृत नए निर्मित पर्वत हैं।

श्रेणी:पर्वत
ऐन्डीज़ पर्वत शृंखला

[thumb|right|250px|[अकोंकागुआ का आकाशीय चित्र]]
thumb|right|250px|
**ऐण्डीज** (स्पेनी और अंग्रेज़ी: Andes) दुनिया की सबसे लम्बी पर्वत शृंखला है जो दक्षिण अमेरिका के पश्चिमी तट पर स्थित है। कुल मिलाकर यह पर्वतमाला ७,००० किमी तक चलती है और लगभग २०० किमी की औसत चौड़ाई रखती है। इस पर्वतमाला की औसत ऊँचाई ४,००० मीटर (१३,००० फ़ुट) है। ऐन्डीज़ दक्षिण अमेरिका के सात देशों - कोलम्बिया,अर्जेन्टीना, चिली, बोलिविया, पेरू, ईक्वाडोर और वेनेज़ुएला - से गुज़रती है, लेकिन चिली में इसका विस्तार सबसे अधिक है। यह पर्वत शृंखला नवीन मोडदार होने के साथ इसका संबंध अभिसारी प्लेट सीमांत होने के कारण यह भूकंप व ज्वालामुखी से प्रभावित है। 

ऐन्डीज़ पर्वतों में कई उपश्रंखलाएँ शामिल हैं, जिनके बीच में निचले इलाक़े स्थित हैं। इस क्षेत्र में कई ऊँचे पठार भी मौजूद हैं और यहाँ के कई मुख्य शहर - जैसे कि कीतो, बोगोता, आरेकीपा, मेदेयीन, ला पास, सूक्रे और मेरिदा - इन्हीं पठारों पर स्थित हैं। आल्टिप्लानो का पठार नामक पठार तिब्बत के पठार के बाद विश्व का दूसरा सबसे ऊँचा पठार है। टिटिकाका झील जैसी कई पर्वतीय झीलें भी ऐन्डीज़ श्रंखला में स्थित हैं। इतिहास में ऐन्डीज़ में इंका जैसी कई मूल अमेरिकी संस्कृतियाँ भी पनपी थीं। चिली और अर्जेन्टीना की अंतरराष्ट्रीय सरहद पर खड़ा (जिसका शिखर अर्जेन्टीना की तरफ़ है) ६,९६०.८ मीटर (२२,८३७ फ़ुट) ऊँचा अकोंकागुआ पर्वत (Aconcagua) इस श्रंखला का सबसे बुलन्द पहाड़ है और यह एशिया से बाहर विश्व का सबसे ऊँचा पर्वत है।

## इन्हें भी देखें
*टिटिकाका झील

## सन्दर्भ


श्रेणी:ऐन्डीज़
श्रेणी:अर्जेण्टीना की पर्वतमालाएँ
श्रेणी:चिली की पर्वतमालाएँ
श्रेणी:पेरू की पर्वतमालाएँ
श्रेणी:दक्षिण अमेरिका के पर्वत
श्रेणी:दक्षिण अमेरिका की पर्वतमालाएँ
श्रेणी:दक्षिण अमेरिका के क्षेत्र
ऐल्प्स पर्वतमाला

**ऐल्प्स** या **आल्प्स** मध्य यूरोप की सबसे बड़ी पर्वतमाला है। आल्पस पर्वत की सबसे ऊंची चोटी माउंट ब्लेंक फ्रांस में स्थित है -पश्चिम से पूर्वोत्तर की ओर चलने वाली यह पर्वतों की श्रेणी लगभग १,२०० किमी लम्बी है और सात यूरोपीय देशों से निकलती है। हालाँकि कॉकस पर्वत इस से अधिक ऊँचे हैं और यूराल पर्वत श्रेणी इस से अधिक दूरी तक चलती है, लेकिन वे दोनों यूरोप और एशिया के बीच हैं। इस कारणवश ऐल्प्स यूरोप के सबसे महान पहाड़ माने जाते हैं।

## इन्हें भी देखें
* कॉकस पर्वत
* यूराल पर्वत

## सन्दर्भ

श्रेणी:ऐल्पस पर्वतमाला
श्रेणी:ऑस्ट्रिया की पर्वतमालाएँ
श्रेणी:स्विट्ज़रलैण्ड की पर्वतमालाएँ
श्रेणी:फ़्रांस की पर्वतमालाएँ
श्रेणी:यूरोप की पर्वतमालाएँ
श्रेणी:यूरोप का भूगोल
रॉकी पर्वत शृंखला

**रॉकी** पर्वत या रॉक़िज उत्तर अमेरिका के पश्चिमी भाग से सामान्यत: उत्तर-दक्षिण दिशा, में अलस्का से उत्तरी न्यूमेक्सिको तक, फैली हुई पर्वतमाला का नाम है। पर्वतों की ऊँचाई 1,000 फुट से 14,431 फुट तक है और पर्वतमाला का स्थलीय प्रसार 3,000 मील से कुछ अधिक है, यद्यपि यह विस्तार बीच बीच में खंडित होता गया है। पर्वतरचना की सभी भौमिक प्रक्रियाओं के संघात से यह श्रेणी बनी है। पर्वतखंडों का निर्माण वलन (Êfolding), भ्रंशन (faulting) प्रायसमभूमिकरण (Peneplanation) और उत्क्षेप (uplift), प्रक्रियाओं से हुआ है। बर्फ और नदियों ने रॉकिज को नत (tilted), अंतर्भेदित (intruded), परिवर्तित और अपरदित (eroded) किया है। विभिन्न काल में रॉकिज का ऋतु अपक्षय (weathering) हुआ है और श्रेणी के कई भागों में ज्वालामुखी क्रिया हुई है। जो येलोस्टोन नेशनल पार्क में हैं इस पर्वत पर बिगहॉर्न भेड़ पाई जाती हैं।

इन संबद्ध पर्वतमाला को अलास्कन रॉकिज़, कैनाडियन राँकिज़ और संयुक्त राज्य अमेरिका, और कनाडा मे  फैली हुई है, जो मध्य और दक्षिणी रॉकी पर्वत नाम से विभक्त किया गया है। अलास्कन राँकिज़ वर्ष में अधिकांश समय घने बर्फ से ढँके रहते हैं। तीव्र ढाल, बर्फानी चोटियाँ और अत्यधिक हिमनदियाँ आदि आल्पीय (Alpine) विशेषताओं के कारण कैनाडियन राँकिज़ का दृश्य अत्यंत अभिराम है।

उत्तरी रॉकिज़ कैनाडा की सीमा पर स्थित हैं। यहाँ कई पर्वत श्रेणियाँ हैं, जिन्हें तीन उत्तर-दक्षिण-गामी खाइयाँ विभक्त करती हैं। मध्य रॉकिज़ येलो स्टोन नदी के दक्षिण में आरंभ होता है और मॉन्टैना (Montana) होते हुए वाइओमिंग (Wyoming) पार उत्तरी कॉलोरैडो (Colorado) और यूटा (Utah) तट तक जाता है। दक्षिणी रॉकिज़ का विस्तार उत्तरी कॉलोरैडो से न्यू मेक्सिको तक है। यहाँ पर रॉकिज़ की सबसे ऊँची बर्फानी चोटियाँ हैं और रॉकिज़ का सबसे विकसित रूप भी यहीं मिलता है। 46 पर्वत ऐसे हैं जिनकी ऊँचाई 14,000 फुट से ज्यादा है और 300 या अधिक पर्वतों की ऊँचाई 13,000 फुट से अधिक है।

रॉकिज़ ने अमरीका की जलवायु को बहुत प्रभावित किया है, क्योंकि ये पछुआ हवाओं को रोकते हैं। अनेक बड़ी नदियों जैसे, मिजूरी, आरकैनसो (Arkansas), प्लैट (Platte), रीओ ग्रैंड, कोलंबिया, कॉलोरैडो को पानी रॉकिज़ से मिलता है। रॉकी पर्वत बहुत समय तक स्थलीय यातायात में बाधक थे और इन्होंने उत्तरी अमरीका को असंबद्ध खंडों में विभक्त कर रखा था। रॉकिज़ सोना, चाँदी, ताँबा और अन्य धातुओं के आगार हैं तथा इनकी वनभूमि में पशुधन भी अतुल है। इनमें अनेक झीलें हैं, जो जल और विद्युत्‌ शक्ति के बड़े बड़े स्रोत हैं। 

श्रेणी:उत्तर अमेरिका के पर्वत
श्रेणी:उत्तर अमेरिका की पर्वतमालाएँ
श्रेणी:संयुक्त राज्य अमेरिका की पर्वतमालाएँ
श्रेणी:कनाडा की पर्वतमालाएँ
श्रेणी:उत्तर अमेरिका के क्षेत्र
यूराल पर्वत

right|thumb|300px|यूराल पर्वतशृंखला
right|thumb|300px|कोल्तसेदान गाँव (कामेन्स्क-यूराल्स्की के पूरब में ; १९१२ में)

**यूराल** (The Ural Mountains ; रूसी Ура́льские го́ры, = Uralskiye gory; IPA: [ʊˈralʲskʲɪjə ˈgorɨ]; Bashkir: Урал тауҙары), पश्चिमी रूस की एक पर्वत श्रृंखला है जो उत्तर से दक्षिण की ओर तक विस्तृत है। यह भौगोलिक रूप से एशिया और यूरोप को अलग करती है। इससे कई नदियाँ निकलती है। प्रमुख नदी कामा कैस्पियन सागर में अपना जल विसर्जित करती है।

यह पर्वत शृंखला उत्तर में आर्कटिक महासागर से दक्षिण में कैस्पियन सागर तक फैली हुई है, और यूरोप को एशिया महाद्वीप से अलग करती है। इस पर्वत शृंखला का उत्थान कई युगों में हुआ है। शृंखलाओं का विस्तार उत्तर से पश्चिम तथा उत्तर से पूर्व की ओर है और सर्वाधिक ऊँचाई दक्षिणी भाग में पाई जाती है। इस पर्वत की संयुक्त बनावट इसकी भौमिकी दशाओं से स्पष्ट परिलक्षित होती है। 

यूराल पर्वत शृंखला को तीन भागों में बाँटा जाता है:

## उत्तरी यूराल पर्वतश्रेणी
यह कारा की खाड़ी से प्रारंभ होकर दक्षिण-पश्चिम में ६४ अंश उत्तरी अक्षांश तक फैली है। इसमें कई स्पष्ट श्रंखलाएँ पाई जाती हैं। यह पर्वतक्षेत्र दक्षिण-पूर्व की ओर चट्टानी, ऊबड़-खाबड़ तथा अधिक ढलुवाँ है तथा यूरोपीय रूस के दलदलों की ओर कम ढालू है। इसकी सर्वोच्च चोटियाँ खर्द यवेस ३,७१५ फुट तथा पाईयेर ४,७६४ फुट ऊँची हैं। मुख्य शृंखला के पश्चिमी भाग में परतदार चट्टानें पाई जाती हैं। दक्षिणी भाग में यूराल की सर्वोच्च चोटियाँ सबलिया ५,४०२, फुट तथा मुराई चख्ल, ५,५४५ फुट हैं। पर्वतीय ढालों पर घने जंगल पाए जाते हैं। दक्षिणी भाग में २४०० फुट की ऊँचाई तक वनस्पति पाई जाती है लेकिन उत्तरी भाग में आर्कटिक वृत्त के पास पर्वत के पाद प्रवेश तक ही वनस्पति सीमित है। ६५ अंश उत्तरी अक्षांश के लगभग वनीय वनस्पति लुप्त हो जाती है। ६४ अंश उत्तरी अक्षांश से ४१ अंश उत्तरी अक्षांश के मध्य एक पठारी क्षेत्र है, जहाँ जल विभाजक उत्तर-पश्चिमी दिशा में फैला है। यहाँ विस्तृत, सम तथा दलदली घाटियाँ हैं। चोटियों की औसत ऊँचाई ३,००० फुट है। युंग तुम्प शिखर ४,१७० फुट ऊँचा है। इसश् क्षेत्र में बस्तियों का अभाव है।

## मध्य यूराल
इसकी चौड़ाई लगभग १२५ किमी है। यहाँ लोहे, ताँबे और सोने की खाने हैं। मध्य यूराल की सीमा उत्तर में डेनेजकिन कामेन (४,९०८ फुट) से निर्धारित होती है। निम्न पठारी भाग से साइबेरिया के लिये सड़क जाती है। जलविभाजक १२४५ फुट की ऊँचाई पर पाया जाता है। मध्य यूरैल घने जंगलों से आच्छादित है। घाटियों में तथा निम्न ढालों पर उपजाऊ मिट्टी एवं घनी ग्रामीण बस्ती पाई जाती है।

## दक्षिणी यूरैल
यह उत्तर-पूर्व तथा दक्षिण-पश्चिम में विस्तृत तीन समांतर शृंखलाओं में विभक्त है। मुख्य यूरैल पर्वत की शृंखला २,२०० फुट से २,८०० फुट ऊँची है। मंद ढालों पर अधिकतर जंगल हैं तथा निम्न भागों में चरागाह पाए जाते हैं। दक्षिण की ओर लगभग १,५०० फुट ऊँचा पठारी क्षेत्र है जिसमें नदियों की गहरी घाटियाँ पाई जाती हैं। यह क्षेत्र बोल्गा तक फैला है। यूराल पर्वत एक मोड़दार पर्वत है जिसमें तृतीय युग की चट्टानें पाई जाती हैं। यह पश्चिम में सिल्यूरियन, डिवोनी, कार्वोनी, परमियन तथा ट्रियासिक कल्प की परतों द्वारा ढँका हुआ है। इसमें कई समांतर मोड़ पाए जाते हैं।

श्रेणी:रूस के पर्वत
श्रेणी:यूरोप की पर्वतमालाएँ
रॉकी

* रॉकी एक सामान्य पश्चिमी नाम है।
* रॉकी पर्वत - उत्तर अमेरिका की एक पर्वत श्रृंखला
* *[[रॉकी (1981 फ़िल्म)]]* - १९८१ में बनी हिन्दी फ़िल्म
* *[[रॉकी (1976 फ़िल्म)]]* - सिल्वेस्टर स्टेलोन द्वारा अभिनीत अंग्रेज़ी फ़िल्म
हिन्दु कुश

= उपरीषैण =

**उपरीषैण** उत्तरी पाकिस्तान के विवादीत भाग से मध्य अफ़ग़ानिस्तान तक विस्तृत एक ८०० किमी चलने वाली पर्वत शृंखला है। इसका सबसे ऊँचा पहाड़ पाकिस्तान के ख़ैबर पख़्तूनख़्वा प्रान्त के चित्राल ज़िले में स्थित ७,७०८ मीटर (२५,२८९ फ़ुट) लम्बा तिरिच मीर पर्वत है। उपरीषैण पामीर पर्वतों से जाकर जुड़ते हैं और हिमालय की एक उपशाखा माने जाते हैं। उपरीषैण का दूसरा सबसे ऊँचा पहाड़ नोशक पर्वत और तीसरा इस्तोर-ओ-नल है। उपरीषैण पहाड़ों की अत्यधिक ऊँचाई के बावजूद इस शृंखला में बहुत से दर्रे हैं जिनसे इस शृंखला से लोगों का आना-जाना सदियों से बना हुआ है।

## नाम
हिन्दु कुश पर्वतों को संस्कृत में 'ऊपरासेना' बुलाया जाता था। जब इस इलाक़े में सिकंदर की जीत हुई तो इन पर्वतों को यूनानी भाषा में 'कौकासोस इन्दिकोस' (Καύκασος Ινδικός, Caucasus Indicus) यानि 'भारतीय पर्वत' बुलाया जाने लगा।

= हिंदू-के-हत्यारा =
हिंदू कुश आम तौर पर इसका अनुवाद हिंदू के हत्यारे के रूप में किया जाता है। उन पहाड़ों में स्थित खतरनाक दर्रों के कारण।

## सन्दर्भ

श्रेणी:हिन्दु कुश
श्रेणी:पर्वतमालाएँ
श्रेणी:पाकिस्तान की पर्वतमालाएँ
श्रेणी:अफ़ग़ानिस्तान की पर्वतमालाएँ
श्रेणी:हिमालय की पर्वतमालाएँ
नील (बहुविकल्पी)

**नील** के कई अर्थ हो सकते हैं :-

* नील (पादप) - एक पादप जिसका वानस्पतिक नाम *इण्दिगोफेरा टिंक्टोरिया* (Indigofera tinctoria) है।
* नील - कपड़ो के पीलोपन को दूर करने के लिए प्रयुक्त पदार्थ।
* नील नदी - अफ़्रीका महाद्वीप में बहने वाली दुनिया की सबसे लंबी नदी
* एक नील - भारतीय संख्या पद्धति में प्रयुक्त राशि जो एक खरब से १०० गुणा बड़ी होती है।
* नील (महाभारत) - महाभारत के युद्ध का एक योद्धा
* नील एन निक्की (२००५ चलचित्र) - यश चोपड़ा का २००५ का एक चलचित्र
* नील (रामायण) - रामायण का एक पात्र
नील नदी

संसार की सबसे लम्बी नदी **नील** है जो अफ्रीका की सबसे बड़ी झील विक्टोरिया से निकलकर विस्तृत सहारा मरुस्थल के पूर्वी भाग को पार करती हुई उत्तर में भूमध्यसागर में उतर पड़ती है। यह भूमध्य रेखा के निकट भारी वर्षा वाले क्षेत्रों से निकलकर दक्षिण से उत्तर क्रमशः युगाण्डा, इथियोपिया, सूडान एवं मिस्र से होकर बहते हुए काफी लंबी घाटी बनाती है जिसके दोनों ओर की भूमि पतली पट्टी के रूप में शस्यश्यामला दिखती है। यह पट्टी संसार का सबसे बड़ा मरूद्यान है। नील नदी की घाटी एक सँकरी पट्टी सी है जिसके अधिकांश भाग की चौड़ाई १६ किलोमीटर से अधिक नहीं है, कहीं-कहीं तो इसकी चौड़ाई २०० मीटर से भी कम है। इसकी कई सहायक नदियाँ हैं जिनमें श्वेत नील एवं नीली नील मुख्य हैं। अपने मुहाने पर यह १६० किलोमीटर लम्बा तथा २४० किलोमीटर चौड़ा विशाल डेल्टा बनाती है। घाटी का सामान्य ढाल दक्षिण से उत्तर की ओर है। मिस्र की प्राचीन सभ्यता का विकास इसी नदी की घाटी में हुआ है। इसी नदी पर मिस्र देश का प्रसिद्ध अस्वान बाँध बनाया गया है।

नील नदी की घाटी का दक्षिणी भाग भूमध्य रेखा के समीप स्थित है, अतः वहाँ भूमध्यरेखीय जलवायु पायी जाती है। यहाँ वर्ष भर ऊँचा तापमान रहता है तथा वर्षा भी वर्ष भर होती है। वार्षिक वर्षा का औसत २१२ से. मी. है। उच्च तापक्रम तथा अधिक वर्षा के कारण यहाँ भूमध्यरेखीय सदाबहार के वन पाये जाते हैं। नील नदी के मध्यवर्ती भाग में सवाना तुल्य जलवायु पायी जाती है जो उष्ण परन्तु कुछ विषम है एवं वर्षा की मात्रा अपेक्षाकृत कम है। इस प्रदेश में सवाना नामक उष्ण कटिबन्धीय घास का मैदान पाया जाता है। यहाँ पाये जाने वाले गोंद देने वाले पेड़ो के कारण सूडान विश्व का सबसे बड़ा गोंद उत्पादक देश है। उत्तरी भाग में वर्षा के अभाव में खजूर, कँटीली झाड़ीयाँ एवं बबूल आदि मरुस्थलीय वृक्ष मिलते हैं। उत्तर के डेल्टा क्षेत्र में भूमध्यसागरीय जलवायु पायी जाती है जहाँ वर्षा मुख्यतः जाड़े में होती है।
## चित्र दीर्घा

File:Nile.jpg|एक क्रूज़बोट से नील का मिस्र में लक्ज़र एवं आस्वान के बीच दृश्य 
File:Dhows on the Nile.jpg|नील में आस्वान के निकट एक ढो (नाव)
File:Felucca on the Nile in Cairo 2008-08-14.jpg|नील में काहिरा के निकट ज़मालेक क्षेत्र में एक नाव
File:EternalNile.JPG|नील के निकट दलदल
File:Africa11 016.jpg|युगांडा में नील
File:Nile riverboat, 1900.jpg|नील में नाव, १९००ई।

## मीडिया

File:Nile-River1.ogg|नील नदी घाटी का दृश्य
File:Nile-River-Cruise.ogv|नील नदी घाटी के निवासी


### टीका टिप्पणी
'मिस्र ही नील है और नील ही मिस्र है' (*Egypt is Nile and Nile is Egypt*)- हेरोडोटस 

## सन्दर्भ

श्रेणी:दक्षिण सूडान की नदियाँ
श्रेणी:सूडान की नदियाँ
श्रेणी:मिस्र की नदियाँ
श्रेणी:युगांडा की नदियाँ
श्रेणी:विश्व की नदियाँ
श्रेणी:अफ़्रीका
श्रेणी:नील नदी
श्रेणी:अफ़्रीका की नदियाँ
श्रेणी:हिन्दी विकि डीवीडी परियोजना
फेथ एण्ड कम्पैशन

**फेथ एण्ड कम्पैशन** एक किताब है। इसके लेखक नवीन चावला है। यह किताब नोबेल पुरस्कार विजेता मदर टेरेसा के बारे में है।

लाखों लोगों के लिए, मदर टेरेसा एक सफेद साड़ी में एक छोटी महिला की छवि चित्रित करती है, जो गरीब से गरीब व्यक्ति को प्यार और करुणा प्रदान करती है। दुनिया की शायद सबसे प्रसिद्ध महिला के जीवन को पहले ही अच्छी तरह से प्रलेखित किया जा चुका है।

जो बात इस पुस्तक को अलग बनाती है वह यह है कि रघु राय और नवीन चावला, दोनों हिंदू, ने अपने विषय के साथ निकटता से बातचीत की है। वे उसके विश्वास और आध्यात्मिकता के साथ-साथ उसकी व्यावहारिक प्रकृति और उसकी हास्य की भावना को समझने आए हैं। अपने कैमरे के लेंस के माध्यम से, रघु राय के शक्तिशाली काले और सफेद चित्र मदर टेरेसा और उनके मिशनरीज ऑफ चैरिटी की भावनात्मक अपील को पकड़ते हैं, जो उनकी भावना और सादगी को दर्शाता है। नवीन चावला मदर टेरेसा को 20 से अधिक वर्षों से जानते हैं, इस दौरान वे उनके काम से निकटता से जुड़े रहे। उनका पाठ उनके मिशन में एक विशेष अंतर्दृष्टि प्रदान करने के लिए दुर्लभ दस्तावेजों, पत्रों और वार्तालापों पर आधारित है।

## बाहरी कड़ियाँ
* ISBN 978-1852309121
## सन्दर्भ
श्रेणी:पुस्तकें
पण्डैया

**पण्डैया** प्राचीनकाल की दक्षिण भारत के पाण्ड्य राज्य की शासिका थी।
विश्व की नदियां

विश्व के नदियों की सूची महाद्वीप के आधार पर इस प्रकार हैं -

* एशिया - आमूर, ह्वांगहो, ब्रह्मपुत्र गंगा, यमुना, लेना नदी, कावेरी, नर्मदा सिन्धु, यांग्त्सी, मेकोग
* अफ्रीका - नील, कांगो, नाइजर, जाम्बेजी ,लिंपोपो
* उत्तर अमेरिका - मिसीसिपी, हडसन, डेलावेअर, मैकेंजी नदी
* दक्षिण अमेरिका - आमेजन
* यूरोप - वोल्गा, टेम्स,यूराल
* ऑस्ट्रेलिया - मर्रे डार्लिंग

श्रेणी:विश्व की नदियाँ
श्रेणी:नदियाँ
शीलमहादेवी

**शीलमहादेवी** पल्लवराजा विष्णुवधॅन चतुथॅ की पुत्री थी।
काउंटडाउन

**काउंटडाउन** एक किताब है। इसके लेखक अमिताव घोष है।

11 मई 1998 को भारत सरकार ने पोकरण से लगभग चालीस किलोमीटर दूर पाँच परमाणु उपकरणों का परीक्षण किया। सत्रह दिन बाद पाकिस्तान ने अपने स्वयं के परमाणु उपकरणों का परीक्षण किया। परीक्षणों के लगभग तीन महीने बाद, अमिताव घोष पोकरण क्षेत्र में गए, जिसके बाद उन्होंने रक्षा मंत्री के दल के रूप में कश्मीर का दौरा किया। वह काराकोरम पर्वत में सियाचिन ग्लेशियर भी गए, जहां भारतीय और पाकिस्तानी सैनिक 1983 से आग का आदान-प्रदान कर रहे हैं। घोष ने फिर पाकिस्तान और नेपाल की यात्रा की। उलटी गिनती (काउंटडाउन) आंशिक रूप से उपमहाद्वीप के सैकड़ों लोगों के साथ इन यात्राओं और बातचीत का परिणाम है।
## इन्हें भी देखें
* अमिताभ घोष

## सन्दर्भ

## बाहरी कड़ियाँ
काउंटडाउन
ओवइयार

**ओवइयार** प्राचीनकाल में संगम युग की प्रसिद्व और सुविख्यात तमिल कवयित्री थी।
विश्व की झीलें

विश्व की झीलों की सूची इस प्रकार है -

* एशिया - कैस्पियन, अरल, लडौगा,  मानसरोवर, ओनेगा,  चिलिका, बैकाल, बाल्खश
* अफ्रीका - विक्टोरिया, टांगानीका, चाड
* उत्तर अमेरिका - ह्यूरॉन, ओन्टारियो, मिशिगन, ईरी, विनीपेग, सुपीरियर, ग्रेट स्लेव, ग्रेट बियर झील,रेंडियर झील
* दक्षिण अमेरिका -  टिटिकाका 
* यूरोप - 
* ऑस्ट्रेलिया -आयर

* अंटार्कटिका- वोस्तोक झील
[[श्रेणी:झीलें
*[ताना झील]-इथोपिया (अफ्रीका) में  ब्लू नील नदी निकलती है }}
मानचित्रावली

right|thumb|300px|मानचित्रावली पुस्तिका
मानचित्रों के संग्रह को **मानचित्रावली** या एटलस (Atlas) कहते हैं। मानचित्रावली में विश्व की भौगोलिक और राजनैतिक सूचनाएँ होती हैं किन्तु विश्व के विभिन्न भागों की सामाजिक, धार्मिक और आर्थिक, भाषाई जानकारियों वाले एटलस भी बनाए जाते हैं। अब तो धरती के अलावा अन्य ग्रहों के एटलस भी बनने लगे हैं। पहले एटलस केवल कागज पर आलेखित सूचना के रूप में होते थे किन्तु अब एलेक्ट्रॉनिक एवं अन्य स्वरूपों में भी एटलस उपलब्ध हैं।

## वर्गीकरण
* उपयोग करने वाले समुदाय के आधार पर : स्कूल एटलस, सामान्य मानचित्रावली, विशिष्ट मानचित्रावली आदि
* विषय के आधार पर : राजनैतिक, आर्थिक, भूवैज्ञानिक, भाषाई आदि
* काल के आधार पर : ऐतिहासिक या समसामयिक एटलस

श्रेणी:मानचित्र
महाभूत

**महाभूत** वह तत्त्व है जिससे यथार्थ (reality) बना हुआ है। पांच महाभूत हैं: 
: सत्वगुण, रजगुण, कर्म, काल, स्वभाव 
जब ये पांच महाभूतों ने तामस अहंकार में विकार उत्पन्न किया तो शब्द, फिर शब्द में इन्ही पांच महाभूतों ने विकार उत्पन्न करके आकाश, आकाश में पांच महाभूतों ने विकार उत्पन्न करके वायु, वायु में पांच महाभूतों ने विकार उत्पन्न करके तेज, तेज में पांच महाभूतों ने विकार उत्पन्न करके जल और क्रमशः जल में पांच महाभूतों ने विकार उत्पन्न करके पृथिवी या मिट्टी इन तत्वों का निर्माण किया। इन्ही पांच तत्वों को आकाश, वायु, तेज, जल, पृथिवी या पंच तत्व कहते हैं। पांच तत्व हैं: 
:पृथिवी, जल, अग्नि, वायु, आकाश

## इन्हें भी देखें
* पंचतत्व
* पंचमहाभूत

## बाहरी कड़ियाँ
* महाभूत पर टिप्पणी(संस्कृत)
वायु

**वायु** पंचमहाभूतों मे एक हैं। अन्य पृथिवी, जल, अग्नि व आकाश हैं। वायु वस्तुत: गैसों का मिश्रण है, जिस में अनेक प्रकार की गैसें जैसे जारक, प्रांगार द्विजारेय, नाट्रोजन, उदजन इत्यादि शामिल हैं।
वसुगुप्त

**वसुगुप्त** (860-925) को कश्मीर शैव दर्शन (प्रत्यभिज्ञा दर्शन) की परम्परा का प्रणेता माना जाता है। उन्होंने शिवसूत्र की रचना की थी।

## इन्हें भी देखें
*प्रत्यभिज्ञा दर्शन

श्रेणी:कश्मीर के लोग
शिवसूत्र

**शिवसूत्र** उन ७७ सूत्रों के समूह को कहते हैं जो काश्मीरी शैव दर्शन के आधार हैं। इनके रचयिता वसुगुप्त माने जाते हैं जिनका समय ९वीं शताब्दी है।

## सन्दर्भ

## इन्हें भी देखें
*प्रत्यभिज्ञा दर्शन

## बाहरी कड़ियाँ
* शिव-सूत्र
* शिवसूत्र 1
* शिवसूत्र 2
* Shiva Sutras: A Commentary of Shri Shailendra Sharma

श्रेणी:तंत्र
श्रेणी:संस्कृत ग्रन्थ
पूजा

**पूजा** अपने स्वामी श्रद्धेय के प्रति अंतर्निहित कार्य है जिसमे अपार ऊर्जा का स्त्रोत है 

एक भक्त अपने भगवान के प्रति मनन चिंतन व समर्पण की भावना में निहित पुष्प फलाहार आदि स्वेच्छा से भेंट करता है तथा कल्याण की कामना रखता है 

**पूजा मन की शांति से परमात्मा की प्राप्ति तक है**

प्रत्येक व्यक्ति संप्रदाय में अपने अपने ईस्ट होते है 

भारत में राम है जिनकी कृपा से भारत में अनेक दिव्या महात्मा ने शांति व विश्व सुधार के कार्य कर रहें हैं

हिंदू परंपरा में भगवान की प्राप्ति के अनेक रहस्य पथ हैं जिनमे करोड़ों की संख्या में साधु संत खेल रहे हैं 

क्योंकि भारत में ब्रम्हांड के पिता महादेव का वास है 

अतः पूजा भारत में सिद्ध है 

किंतु परमार्थ के लिए 

भारतीय परंपरा में ३३ कोटि के देवी देवता मान्य है जिनमे सर्वोच्च एस्थान भगवान श्री नारायण  के सतयुग अवतार परम आदर्श पुरुष राम चंद्र जी हैं

## दैनिक पूजन विधि

पूजन के मुख्य छ: प्रकार है--
* पंचोपचार (5 प्रकार) 
* दशोपचार (10 प्रकार)
* षोडशोपचार (16 प्रकार)
* द्वात्रिशोपचार (32 प्रकार)
* चतुषष्टि प्रकार (64 प्रकार)
* एकोद्वात्रिंशोपचार (132 प्रकार)
मानस पूजा को शास्त्रों में सबसे शक्तिशाली पूजा माना गया है। 

**स्नान** - सर्वप्रथम स्वयं स्वच्छ जल से स्नान करें तथा **एक काँस के पात्र में जल लावें ''ध्यान रहे बिना स्नान किये व्यक्तियों से स्पर्श न हो तथा पानी लाते समय चप्पल आदि न पहनें।** और उसे भगवान के समक्ष रख दें।

**पूजा की थाल** - आचमनी पंचपात्र आदि एक थाली **थाली काँस अथवा ताँबे की हो।** में रखें तथा साँथ में पुष्प, अक्षत, बिल्वपत्र, धूप, दीप, नैवेद्य, चंदन आदि पूजा में उपयोगी वस्तुएँ रखें। इसे पूजा की थाली कहते हैं।

**पवित्रीकरण** - आसन में बैठ कर पवित्रीकरण करें, अपने तथा पूजन के थाल पर जल सिंचन करें तथा पवित्रीकरण श्लोक बोलें।

**ध्यान** - भगवान का ध्यान करें। **गीताप्रेस गोरखपुर का नित्यकर्म पूजाप्रकाश नामक पुस्तक अति उपयोगी है।**

**दैनिक पूजा उपक्रम** - क्रम निम्नांकित हैं--

**ध्यान**

**आवहन**

**आसन**

**पाद्य**

**अर्घ्य**

**आचमनी**

**स्नान** जल, दुग्ध, घृत, शर्करा, मधु, दधि, उष्ण जल।

**पंचामृत स्नान** दुग्ध, दधि, घृत (घी), मधु, शर्करा को एक साँथ मिलाकर उससे स्नान करावें।

**शुद्धोदकस्नान** शुद्ध जल से स्नान।

**वस्त्र**

**चंदन**

**यज्ञोपवीत** (जनेऊ)

**पुष्प**

**दुर्वा** गणेश जी में दूबी अर्पित करें।

**तुलसी** विष्णु में तुलसी।

**शमी** शमीपत्र।

**अक्षत** शिव में श्वेत अक्षत, देवी में रक्त (लाल) अक्षत, अन्य में पीत (पीला) अक्षत।

**सुगंधिद्रव्य** इत्र।

**धूप**

**दीप**

**नैवेद्य** प्रसाद।

**ताम्बूल** पान।

**पुष्पांजलि** मंत्रपुष्पांजलि।

**प्रार्थना**

## सन्दर्भ

श्रेणी:संस्कृति
श्रेणी:धर्म
योगी

योगी **'नाथ गोस्वामी संप्रदाय**' का एक शैव ब्राह्मण संत होता है, जो केवल शिव की आराधना करता है या शिव को अपना इष्ट मानकर अपने नित्य जीवन में योग साधना करता है,योगी या गोस्वामी संप्रदाय के अंतरगत **नाथ**, **योगी**, **जोगी**, **गिरि**, **दसनामी**, **गोस्वामी**, **पुरी**, **भारती** आदि उपजातियां आती हैं 

## इन्हें भी देखें
*नाथ सम्प्रदाय
*योगसूत्र

श्रेणी:योग
मुनि

राग-द्वेष-रहित संतों, साधुओं और ऋषियों को **मुनि** कहा गया है। मुनियों को यति, तपस्वी, भिक्षु और श्रमण भी कहा जाता है। भगवद्गीता में कहा है कि जिनका चित्त दु:ख से उद्विग्न नहीं होता, जो सुख की इच्छा नहीं करते और जो राग, भय और क्रोध से रहित हैं, ऐसे निश्चल बुद्धिवाले मुनि कहे जाते हैं। वैदिक ऋषि जंगल के कंदमूल खाकर जीवन निर्वाह करते थे। 

## जैन मुनि

जैन ग्रंथों में उन निग्रंथ महर्षियों को मुनि कहा गया है जिनकी आत्मा संयम में स्थिर है, सांसारिक वासनाओं से जो रहित हैं और जीवों की जो रक्षा करते हैं। जैन मुनि 28 मूल गणों का पालन करते हैं। वे अहिंसा, सत्य, अचौर्य, ब्रह्मचर्य और अपरिग्रह इन पाँच व्रतों तथा ईर्या (गमन में सावधानी), भाषा, एषणा (भोजन शुद्धि), आदाननिक्षेप (धार्मिक उपकरण उठाने रखने में सावधानी) और प्रतिष्ठापना (मल मूत्र के त्याग में सावधानी), इन पाँच समितियों का पालन करते हैं। वे पाँच इंद्रियों का निग्रह करते हैं, तथा सामायिक, चतुविंशतिस्तव, वंदन, प्रतिक्रमण, प्रत्याख्यान (त्याग) और कायोत्सर्ग (देह में ममत्व का त्याग) इन छह आवश्यकों को पालते हैं। वे केशलोंच करते हैं, नग्न रहते हैं, स्नान और दातौन नहीं करते, पृथ्वी पर सोते हैं, त्रिशुद्ध आहार ग्रहण करते हैं और दिन में केवल एक बार भोजन करते हैं। ये सब मिलाकर 28 मूल गुण होते हैं।

## सन्दर्भ
* दशवैकालिक सूत्र; वट्टकेर, मूलाचार; हरिभद्र, अष्टकप्रकरण।

## इन्हें भी देखें
* ऋषि
* ब्रह्मचर्य

श्रेणी:भारतीय संस्कृति
श्रेणी:जैन धर्म
सुपीरियर झील

200px|right|thumb|सुपीरियर झील एवं दूसरी संयुक्त झीलें 
**सुपीरियर झील** कनाडा-संराअमेरिका की सीमा पर स्थित एक झील है। यह विशाल झीलों में से एक है। 

सुपीरियर झील के उत्तर में कनाडा का ओण्टारियो प्रान्त और संराअमेरिका का मिनेसोटा राज्य हैं और दक्षिण में विस्कॉन्सिन और मिशिगन राज्य हैं। विशाल झीलो में यह क्षेत्रफल और आयतन दोनों ही में सबसे विशाल झील है। यह आकार की दृष्टि से विश्व की तीसरी और ताज़े पानी की सबसे बड़ी झील है। डुलुथ नगर इस झील पर स्थित है ।

श्रेणी:विश्व की झीलें
श्रेणी:उत्तर अमेरिका की झीलें
श्रेणी:संयुक्त राज्य अमेरिका की झीलें
श्रेणी:कनाडा की झीलें
ईरी झील

thumb|right|200px|ईरी झील एवं दूसरी महान संयुक्त झीलें

**ईरी झील** (Lake Erie), उत्तरी अमरीका की पाँच बड़ी झीलों में से चौथी सबसे बड़ी झील है। विश्व में यह दसवीं सबसे बड़ी झिल है। उत्तरी अमेरिका की झीलों में यह सबसे दक्षिणावली है तथा ह्यूरन तथा ओंटेरियो झीलों के मध्य स्थित है। इसके उत्तरी किनारे पर कनाड़ा की सीमा, दक्षिण-पूर्व में न्यूयार्क, पेनसिलवेनिया तथा ओहायो, पश्चिम में मिचिगन तथा ओहायो राज्यों की सीमा पड़ती है। इसकी अधिकतम लंबाई उत्तर-पूर्व से दक्षिण-पश्चिम तक २४५ मील, औसत चौड़ाई ५० मील (२८ से ५८ मील तक) तथा क्षेत्रफल ९,६०० वर्ग मील है। यह झील समुद्र की सतह से ५७३ फुट की उँचाई पर तथा ह्यूरन झील की सतह से ८ फुट नीचे है। इसके जल की अधिकतम गहराई २१० फुट, औसत गहराई १०० फुट है। इसमें डिट्रॉयट नदी मिलती है तथा ओंटेरियो झील को छोड़कर अन्य सभी बड़ी झीलों का जल इसमें आता है। इसके सिवाय उत्तर से ग्रैंड नदी, पश्चिम से मॉमी, संडस्की एवं ह्यूरन तथा दक्षिण से कुयाहोगा नदियाँ मिलती हैं। ईरी के जल का निकास नायागरा नदी के द्वारा होता है जो ओंटेरियो झील में गिरती है। ईरो झील बड़ी झीलों में से सबसे छिछली और यातायात के लिए भयावह है क्योंकि नायागरा जलप्रपात दिन प्रति पीछे की ओर हटता जा रहा है।

इस झील का व्यापारिक महत्त्व नहरों के निकल जाने से बहुत बढ़ गया है, जो पूर्व से पश्चिम जाने का मुख्य साधन हैं। नायागरा जलप्रपात के पास अटलांटिक सागर से सीधे आने में जलप्रपात के कारण जो असुविधा थी उसको वेलंड नहर दूर कर देती है। ईरी के तट पर सुंदर बंदरगाहों में बफैलो, ईरी, क्लीवलैंड, संडस्की तथा टोलेडो प्रमुख हैं, परंतु बड़े जहाजों के लिए उपयुक्त नहीं है।

श्रेणी:उत्तर अमेरिका की झीलें
श्रेणी:विश्व की झीलें
श्रेणी:संयुक्त राज्य अमेरिका की झीलें
श्रेणी:कनाडा की झीलें
मिशिगन झील

**लेक मिशिगन** अमरीका की सबसे बड़ी झीलों में से एक है। इसकी सीमाएँ अमरीका के चार प्रांतों इलिनाय, इंडियाना, विस्कांसिन एवं मिशिगन से लगती हैं। **मिशिगन** शब्द आरंभ में इसी झील के लिए किया जाता था जो ओजीबे भाषा का शब्द है जिसका मतलब होता है 'बहुत सारा पानी'। यह झील क्रोएशिया देश की भौगोलिक क्षेत्र से थोड़ा बड़ा है। 
## भूगोल
thumb|left|200px|मिशिगन झील और दूसरी महान संयुक्त झीलें
लेक मिशिगन (43°30'ऊतर, 87°30'पश्चिम) बड़ी झीलों में से एक मात्र ऐसी झील है जो पूरी तरह अमरीकी सीमा के अंदर स्थित है बाकी दूसरी झीलों की सीमाएँ कनाडा से भी लगती हैं। इसका सतही क्षेत्रफल लगभग 22,400 वर्गमील है, जो इसे अमरीका की गैर खारे पानी की सबसे बड़ी झीलों में शुमार कराती है और दुनिया की पाँचवी सबसे बड़ी। यह झील 307 मील (494 किलोमीटर) लंबी और 118 मील (190 किलोमीटर) चौड़ी है और इसकी तटरेखा लगभग 1,640 मील (2,633 किलोमीटर) लंबी है। झील की औसत गहराई लगभग 279 फुट (85 मीटर) है जबकि अधिकतम गहराई 923 फुट है। 

### बड़े शहर
कोई बारह मिलियन लोग इस झील के किनारे बसे हुए हैं। उत्तरी मिशिगन के कई छोटे शहर इस झील के किनारे बसे हैं और उनकी अर्थव्यवस्था पूरी तरह झील और उससे जुड़े पर्यटन पर टिका हुआ है। झील के किनारे तीस हजार से ज्यादा की आबादी वाले शहरों की सूची इस तरह है: 

### कार फेरी
मोटर वाहन चलाने वाले लेक मिशिगन को उसमें चलने वाले स्टीमर फेरी द्वारा पार कर सकते हैं। यहाँ मुख्य रूप से दो फेरियाँ चलती हैं जिनमें एसएस बैजर्स प्रमुख है जो मेंटवोक, विस्कांसिन से लुडिंग्टन, मिशिगन तक चलती है तथा दूसरी फेरी लेक एक्सप्रेस के नाम से जानी जाती है जो 2004 में शुरु हुई थी और मिलवाकी, विस्कांसिन से मस्केगोन, मिशिगन तक चलती है।

### द्वीप
* बीवर आइलैंड -लेक मिशिगन 
* उत्तरी मेन्टाऊ द्वीप
* दक्षिणी मेन्टाऊ द्वीप
* वाशिंगटन द्वीप -विस्कांसिन
* राक द्वीप - विस्कांसिन

### पार्क

## भू-पारिस्थितिकी

## इन्हें भी देखें
* इंडियाना ड्यून्स नेशनल लेकशोर
* ग्रैंड ट्रैवर्स बे
* हालैंड स्टेट पार्क
* ग्रैंड हेवन स्टेट पार्क
* हौफमास्टर स्टेट पार्क
* लुडिंग्टन स्टेट पार्क
* सिल्वर लेक स्टेट पार्क
* इलिनाय बीच स्टेट पार्क

## बाहरी कड़ियाँ
* ईपीए का 'ग्रेट लेक्स ऐटलस
* Michigan लेक मिशिगन का डीएनआर नक्शा

श्रेणी:विश्व की झीलें
श्रेणी:संयुक्त राज्य अमेरिका की झीलें
श्रेणी:उत्तर अमेरिका की झीलें
वैदिक परम्परा

**वैदिक परम्परा** वेद धर्म अथवा हिन्दू धर्म का दूसरा नाम है।

इस के अनुसार इस परम्परा का गूढ रहस्य चेतना अथवा आत्मज्ञान विज्ञान है।

श्रेणी:वैदिक धर्म
कैस्पियन सागर

**कैस्पियन सागर** (फ़ारसी: , दरया-ए-माज़ंदरान), एशिया की एक झील है जिसे अपने वृहत आकार के कारण सागर कहा जाता है। मध्य एशिया में स्थित यह झील क्षेत्रफल के हिसाब से विश्व की सबसे बड़ी झील है। इसका क्षेत्रफल ४,३०,००० वर्ग किलोमीटर तथा आयतन ७८,२०० घन किलोमीटर है। इसका कोई बाह्यगमन नहीं है और पानी सिर्फ़ वाष्पीकरण के द्वारा बाहर जाता है। ऐतिहासिक रूप से यह काला सागर के द्वारा बोस्फ़ोरस, ईजियन सागर और इस तरह भूमध्य सागर से जुड़ा हुआ माना जाता है जिसके कारण इसे ज्यरचना के आधार पर इसे झील कहना उचित नहीं है। इसका खारापन १.२ प्रतिशत है जो विश्व के सभी समुद्रों के कुल खारेपन का एक-तिहाई है।

## नामोत्पत्ति
हालांकि इसपर कुछ विवाद है, बहुत से इतिहासकार मानते हैं कि कैस्पियन सागर का नाम इसके किनारे बसने वाली प्राचीन कास्पी जाति के ऊपर पड़ा था।

## विवरण
कैस्पियन सागर विश्व में विश्व के सभी झीलों के कुल जल का ४०-४४ % जल है। तुर्कमेनिस्तान, कज़ाख़स्तान, रूस, अजरबैजान, ईरान इसके तटवर्ती देश हैं। इसका उत्तरी भाग बहुत छिछला है जहाँ इसकी गहराई ५- ६ मीटर है, जबकि दक्षिणी भाग की औसत गहराई १००० मीटर के आसपास है। कैस्पियन सागर को प्राचीन मानचित्रों में क़ाज़्विन भी कहा गया है। इसके अलावा इसे ईरान में दरया-ए-माज़ंदरान भी कहते हैं। काले सागर की ही भांति यह भी ऐतिहासिक व विलुप्त पैरा टिथाइस सागर का अवशेष है जो लगभग ५५ लाख वर्षों पूर्व पृथ्वी की विवर्तनिक (टेक्टोनिक) पर्तों की गतिविधियों के कारण भूमि-बंध हो गया था। यूरोप से आती वोल्गा नदी जो यूरोप के २०% भूमि क्षेत्र को सींचती है, कैस्पियन सागर के ८०% जल का स्रोत है। इसके अलावा अन्य मुख्य स्रोत युराल नदी है। इस सागर में बहुत से द्वीप हैं, जिनमें ऑगुर्जा आडा सबसे बड़ा द्वीप है जिसकी लंबाई ४७ कि.मी है।

## कुछ चुने चित्र

Image:Caspian Sea from orbit.jpg|MODIS द्वारा परिक्रमा करते टेरा (उपग्रह) द्वारा लिया गया चित्र
Image:TurkmenbashiSea.jpg|कैस्पियन सागर तट,तुर्कमेनिस्तान
Image:Mazandaransea02.jpg|कैस्पियन सागर तट, बंदर अंजलि, ईरान


## सन्दर्भ


## बाहरी कड़ियाँ

* कैस्पियन सागर क्षेत्र
* कैस्पियन वातावरण कार्यक्रम
* टार्गेट: कैस्पियन सी ऑयल जॉन रॉब, २००४
* डेटिंग कैस्पियन सी लेवल चेन्जेज़

श्रेणी:खारी झीलें
श्रेणी:एशिया की झीलें
श्रेणी:विश्व की झीलें
श्रेणी:हिन्दी विकि डीवीडी परियोजना
श्रेणी:एशिया की बन्द जलसम्भरीय झीलें